Douglas Carswell

Cynhaliwyd **Is-etholiad Clacton, 2014** ar ddydd Iau y 9 Hydref 2014, er mwyn ethol Aelod Seneddol i Dŷ'r Cyffredin dros etholaeth Clacton yn Essex, Lloegr. Galwyd yr etholiad gan i'r Aelod a oedd yn cynrychioli'r etholaeth (sef Douglas Carswell), newid ei aelodaeth o'r Blaid Geidwadol i'r UK Independence Party (UKIP) ac ymddiswyddo fel Aelod Seneddol. Golygai hyn fod y sedd yn wag ac ail-safodd am ei sedd ei hun, a'i chipio.

| Is-etholiad 2014: Clacton |
| --- |
| Plaid | Ymgeisydd | Pleidleisiau | % | ±% |
|  | UKIP | Douglas Carswell | 21,113 | 59.7 | N/A |
|  | Ceidwadwyr | Giles Watling | 8,709 | 24.6 | -28.4 |
|  | Llafur | Tim Young | 3,957 | 11.2 | -13.8 |
|  | Y Blaid Werdd | Chris Southall | 688 | 1.9 | +0.7 |
|  | Democratiaid Rhyddfrydol | Andrew Graham | 483 | 1.4 | -11.5 |
|  | Annibynnol | Bruce Sizer | 205 | 0.6 | N/A |
|  | Monster Raving Loony | Alan "Howling Laud" Hope | 127 | 0.4 | N/A |
|  | Annibynnol | Charlotte Rose | 56 | 0.2 | N/A |
| **Mwyafrif** | 12,404 | 35.1 |  |
| **Nifer pleidleiswyr** | 35,338 | 51 |  |
|  | UKIP **yn cipio** oddi wrth Ceidwadwyr | **Gogwydd** | +44.1 |  |
|

Cadwodd Carswell ei sedd a chlensiodd 59.7% o'r bleidlais, gan ddod yn Aelod Seneddol - y sedd gyntaf i UKIP ei hennill, er iddi gipio seddau yn etholiadau Ewrop cyn hynny. Y Ceidwadwyr a ddaeth yn ail yn y ras a'r Blaid Lafur ddaeth yn drydydd. Yn ôl John Curtice, athro ym Mhrifysgol Ystrad Clud, dyma'r canlyniad uchaf erioed yn hanes etholiadau o fewn y DU o ran cynnydd yn nifer y bleidlais i unrhyw blaid.

Torrwyd sawl record yn yr is-etholiad hwn, yn rhannol oherwydd y sefyllfa anarferol lle caed Aelod Seneddol gyda mwyafrif mawr yn ymgeisio'n llwyddiannus am ei swydd ei hun dan faner plaid arall; roedd hyn yn sefyllfa anarferol iawn. Yn ychwanegol at hyn, roedd y blaid a gipiodd y sedd wedi gweld twf eithriadol mewn poblogrwydd cyn ac yn ystod yr etholiad, ac roedd y duedd tuag at UKIP. Yn drydydd, fel sy'n digwydd yn y rhan fwyaf o is-etholiadau, cafwyd pleidlais o brotest yn erbyn y blaid sydd mewn llywodraeth h.y. y Ceidwadwyr.

Roedd y gogwydd hefyd yn uchel, ond yn 0.1% yn llai na'r record o 44.2% a welwyd yn Is-etholiad Bermondsey yn 1983, tuag at y Democratiaid Rhyddfrydol. Gwelwyd lleihad o ran pleidlais y Ceidwadwyr o 28.4% - yr 16ed gwaethaf i unrhyw blaid ers yr Ail Ryfel Byd. Dim ond 1.4% o'r bleidlais a gafodd y Democratiaid Rhyddfrydol, a dyma'r bleidlais isaf erioed i unrhyw blaid gydnabyddiedig (neu Brydain gyfan) ers y rhyfel.

Cyfeiriadau
-----------

1. ↑  *Clacton by-election to be held on 9 October, BBC News*, Adalwyd 6 Medi 2014
2. ↑  *Chancellor makes Douglas Carswell's resignation official, ITV*; adalwyd 6 Awst 2014
3. ↑  *BBC News "Stuart Wheeler: More Tory defections to UKIP 'odds on'"*; Adalwyd 6 Medi 2014
4. ↑  Daily Telegrapph: *Douglas Carswell's shock defection to UKIP triggers by-election battle*; Adalwyd 6 Medi 2014
5. ↑  *ITV News Carswell and Farage in Clacton Ahead of by-election*; Adalwyd 6 Hydref 2014
6. ↑  *Tory MP Douglas Carswell defects to Ukip and forces byelection,* The Guardian'**; 28 Awst 2014; adalwyd 6 Medi 2014**
7. ↑  "Ukip surge sends tremors through Westminster". *ft.com*. 10 Hydref 2014. Cyrchwyd 10 Hydref 2014.
8. ↑  Curtice, John (10 Hydref 2014). "*Clacton by-election: Statistics of Douglas Carswell's win*". *News online: politics*. BBC. Cyrchwyd 10 Hydref 2014.